stanford-oval/wikipedia huggingface dataset:
Mavinga

| Mavinga |
| --- | --- |
 Mavinga
 Koordinaatit: 15.7917°S, 20.3587°E 
Valtio:   Angola
Maakunta:  Cuandon maakunta
Aikavyöhyke:  UTC+1
Infobox OKVirheellinen NIMI-arvo: 
Mavinga on kunta, pienehkö kaupunki ja maakuntakeskus Angolan vuonna 2024 perustetussa Cuandon maakunnassa. Aiemman kuntajaon mukaisessa Mavingan kunnassa asui 27 196 (2014). Angolan kuntajakoa kuitenkin muutettiin vuonna 2024, eikä uudemman aluejaon mukaisia väestöarvioita ole vielä julkaistu.
Mavinga sijaitsee linnuntietä 313 kilometriä Cubangon maakuntakeskuksesta Menonguesta itäkaakkoon. Angolan pääkaupunki Luanda löytyy 1 094 kilometriä Mavingasta luoteeseen.
Liikenteellisesti Mavinga on paljolti harvan ja heikkokuntoisen maantieverkon varassa. Mavingassa toimii tosin pieni Angolan kansallisiin maakuntalentoasemiin lukeutuva hiekkapintainen Mavingan lentoasema (ICAO: FNMG). Angolan rautatieverkoston kehittämissuunnitelmissa on kuitenkin esitetty, että naapurimaakunnasta eli Moçâmedesin rautatien pääteasemapaikkakunnalta Menonguesta rakennettaisiin uusi ratayhteys kaakkoon Mavingaan ja edelleen Sambian rajalle.
Käännös suomeksi
Alppihiihdon maailmancup 2024–2025

| 0 | 1 | 2 |
| --- | --- | --- |
Alppihiihdon maailmancup 2024–2025
| Laji | Miehet | Naiset |
Kokonaiscup: 
Pujottelu: 
Suurpujottelu: 
Supersuurpujottelu: 
Syöksylasku: 
Maacup: 
Maacup (seka): 
← 2023–2024 2025–2026 →
Alppihiihdon maailmancup 2024–2025 on historian 59. alppihiihdon maailmancupin kausi. Kausi alkoi Söldenissä Itävallassa 26. lokakuuta 2024 ja päättyy 27. maaliskuuta 2025 Sun Valleyssa Yhdysvalloissa.
Signe Yletyinen

| Signe Irene Yletyinen |
| --- | --- |
 Signe Fagerström Tammisaaressa v. 1917
Henkilötiedot
Syntynyt: 10. joulukuuta 1900 Hanko
Kuollut: 11. marraskuuta 1985 (84 vuotta) Helsinki
Kansalaisuus:   Suomi
Taiteilija
Ala:  taidemaalari
Taidesuuntaus:  naturalismi ja ekspressionismi
 Nimikirjoitus
Signe Irene Yletyinen (o.s. Fagerström, 16. joulukuuta 1900 Hanko – 11. marraskuuta 1985 Helsinki) oli suomalainen taidemaalari. Yletyinen maalasi alkuvaiheessa naturalistisesti, mutta siirtyi kohti ekspressionismia. 
Hänen lempiaiheitaan olivat kukka-asetelmat sekä akvarelleina että öljyväritöinä. Hän teki myös useita muotokuvia, kuten puolustusministeri Emil Skogin vaimosta Toini Skogista, NMKY:n pääsihteeristä Verner J. Aurolasta ja Ester Toivosen äidistä Lempi Helteestä.
Yletyinen opiskeli Vapaassa taidekoulussa noin 1945–1949, mutta oli käynyt myös Ateneumin piirustuskoulun iltalinjaa 1920-luvun alussa. Vapaassa taidekoulussa Yletyistä opettivat Sulho Sipilä, Unto Pusa, Johannes Gebhard ja Sam Vanni. Lisäksi hän otti yksityistunteja Ruotsissa ja Norjassa, jossa häntä opetti muun muassa Einar Halfdan Berger.
Ompeluateljee

Yletyinen teki päätyönsä Bersinin ompeluateljeessa Bulevardilla, jossa sai ompeluopin ja suoritti räätälitutkinnon. Hän suunnitteli iltapukuihin vaativia paljetti- ja helmikoristeluja ja valmisti juhlapukujen kukkakoristeita. Ateljee Bersin muutti Yhdysvaltoihin 1920-luvun puolivälissä, jolloin Yletyinen perusti oman ompeluateljeen, jossa oli kaksi apulaista. Hän suunnitteli, leikkasi ja teki sovitukset itse.
Taidemaalarina

Sodan jälkeen Yletyinen hakeutui Vapaaseen taidekouluun opiskelemaan täyspäiväisesti. Hän oli sodan aikana joutunut jo luopumaan ompeluateljeestaan.
Yletyinen teki 1940- ja 1950-luvuilla maalausmatkoja kesäisin Norjan Lofooteille sekä muualle Pohjois-Norjaan, Tanskaan ja Ruotsiin maalaamaan maisemia. Nämä maalaukset olivat suosittuja ja hän sai myös tilauksia asiakkaiden aiheista.
Suomessa Yletyinen maalasi mielellään kesähuvilallaan Tammisaaren Tenholassa, Espoon Saarijärvellä ja Mikkelin Otavassa.
Yletyinen piti näyttelyitä 1940- ja 1950-luvuilla Kumlinin Taidesalongissa Helsingissä ja maalausmatkojensa yhteydessä Norjassa, Ruotsissa ja Tanskassa.
Hän maalasi 1980-luvun alkuun asti.
Signe Yletyinen maalaamassa tunturimaisemaa Norjan Lofooteilla v. 1953
Barrie Colts

| Barrie Colts |
| --- | --- |

Perustettu:  1946
Kaupunki:   Barrie, Ontario
Kotiareena:  Barrie Molson Centre
– kapasiteetti:  4 195
Sarjataso:  OHL
Konferenssi:  Itäinen
Divisioona:  Keskinen
Värit:                     
Toimitusjohtaja:   Marty Williamson
Puheenjohtaja:   Howie Campbell
Päävalmentaja:   Marty Williamson
Mestaruudet:  OHL (2000)
Infobox OKNimi-testi OK: 
Barrie Colts on kanadalainen jääkiekkoseura, joka pelaa Ontarion junioriliigan Itäisen konferenssin keskidivisioonassa. 
Seuran kotikaupunki on Barrie Ontariossa.
Joukkue kaudella 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 1 |  | Arvin Jaswal | L | 2008 | Pickering, Ontario, Kanada |
| 30 |  | Sam Hillebrandt | L | 2005 | Riverview, Florida, Yhdysvallat |
| 62 |  | Ben Hrebik | L | 2006 | Milton, Ontario, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 8 |  | Grayson Tiller | L | 2005 | St. Catharines, Ontario, Kanada |
| 12 |  | Tristan Bertucci (A) | L | 2005 | Vaughan, Ontario, Kanada |
| 16 |  | Justin Handsor | L | 2007 | Whitby, Ontario, Kanada |
| 23 |  | Ethan Armstrong | R | 2007 | Toronto, Ontario, Kanada |
| 77 |  | Kashawn Aitcheson | L | 2006 | Toronto, Ontario, Kanada |
| 78 |  | Gabriel Eliasson | L | 2006 | Kungsbacka, Ruotsi |
| 86 |  | Beau Akey (A) | R | 2005 | Waterloo, Ontario, Kanada |
| 88 |  | Evan Passmore | R | 2006 | Elmira, Ontario, Kanada |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 15 |  | Anthony Romani | R | OLH | 2005 | Pickering, Ontario, Kanada |
| 17 |  | Sam Black | L | VLH | 2007 | Fergus, Ontario, Kanada |
| 19 |  | Owen Van Steensel | L | VLH | 2004 | Ilderton, Ontario, Kanada |
| 21 |  | Riley Patterson | R | KH | 2006 | Burlington, Ontario, Kanada |
| 25 |  | Brad Gardiner | R | KH | 2005 | Aurora, Ontario, Kanada |
| 27 |  | Cole Dubowsky | L | VLH | 2007 | Sudbury, Ontario, Kanada |
| 28 |  | Emil Hemming | R | OLH | 2006 | Vaasa, Suomi |
| 29 |  | Cole Beaudoin (A) | L | KH | 2006 | Kanata, Ontario, Kanada |
| 53 |  | Beau Jelsma | L | KH | 2004 | Brownsville, Ontario, Kanada |
| 71 |  | Bode Stewart | L | VLH | 2006 | Oakville, Ontario, Kanada |
| 74 |  | Jack Martin | R | OLH | 2006 | Waterloo, Ontario, Kanada |
| 81 |  | Dalyn Wakely | R | KH | 2004 | Port Hope, Ontario, Kanada |
| 84 |  | Jaiden Newton | L | KH | 2007 | Whitby, Ontario, Kanada |
| 85 |  | Carter Lowe | L | VLH | 2006 | Toronto, Ontario, Kanada |
| 91 |  | Michael Derbidge | R | VLH | 2005 | Holland Landing, Ontario, Kanada |
Lähde: EliteProspects
Valmennus & Joukkueenjohto

Päävalmentaja & Toimitusjohtaja: Marty Williamson
Apuvalmentaja: Connor Cadaret
Apuvalmentaja: Dennis Martindale
Apuvalmentaja: Dylan Smoskowitz
Maalivahtivalmentaja: David Belitski
Fysiikkavalmentaja: Isaiah Moreira
Luisteluvalmentaja: Paul Matheson
Huoltopäällikkö: Morgan Payne
Puheenjohtaja & Omistaja: Howie Campbell
Jääkiekkotoiminnanjohtaja: Collin Jennings
Lähde: EliteProspects
Aiheesta muualla

Barrie Coltsin verkkosivut (englanniksi)
Barrie Coltsin EliteProspects sivut
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | Keskilänsi | Läntinen |
| Belleville Bulls | Barrie Colts | Erie Otters | Flint Firebirds |
| Kingston Frontenacs | North Bay Battalion | Guelph Storm | Saginaw Spirit |
| Oshawa Generals | Mississauga Steelheads | Kitchener Rangers | Sarnia Sting |
| Ottawa 67's | Niagara IceDogs | London Knights | Sault Ste. Marie Greyhounds |
| Peterborough Petes | Sudbury Wolves | Owen Sound Attack | Windsor Spitfires |
Melilla

| Melilla Ciudad Autónoma de Melilla |
| --- | --- |

 Lippu:  Vaakuna
 Sijainti
Valtio:  Espanja
Itsehallinto:  14. maaliskuuta 1995
Hallinto:  
 – Pormestari-puheenjohtaja:  Eduardo de Castro (Cs)
Edustus:  Espanjan parlamentissa
 – Edustajainhuone:  1
 – Senaatti:  2
Pinta-ala:  12,3 km²
Väkiluku (2020):  87 076
 – väestötiheys:  7 079 as./km²
Kielet:  espanja
BKT (2019):  1 621 milj. euroa
 – asukasta kohti:  19 211 euroa
HDI (2018):  0,841
Aikavyöhyke:  UTC+1
– kesäaika:  UTC+2
Lyhenteet:  
 – ISO 3166:  ES-ML
 
Verkkosivu
Melilla (arab. مليلية‎‎, tarifitiksi Mlilt) on Espanjalle kuuluva itsehallinnollinen kaupunki Pohjois-Afrikassa Marokon rannikolla. Ennen vuonna 1995 myönnettyä itsehallintoa Melilla kuului Málagan maakuntaan. Kaupungin pinta-ala on 12,3 neliökilometriä ja väkiluku 87 076 (2020).
Melilla on yksi viidestä Espanjan erillisalueesta Pohjois-Afrikassa, joita kaikkia Marokko on vaatinut itselleen.
Historia

Melilla on foinikialaisten perustama. Espanjalaiset valtasivat kaupungin 1497 ja ovat hallinneet sitä siitä lähtien. Kaupunki on kuitenkin joutunut useaan otteeseen historiansa aikana Rif-vuorten heimoarmeijoiden ja Marokon sulttaanien hyökkäysten kohteeksi. Vasta 1780 solmitussa Aranjuezin sopimuksessa Marokko hyväksyi Espanjan herruuden Melillassa.
Espanjan sisällissodan alussa 1936 Melilla oli ensimmäinen kaupunki, jossa oikeisto nousi kapinaan hallitusta vastaan.
Maaliskuussa 1983 Marokko julisti Ceutan ja Melillan saartoon. Taloudellinen yhteistyösopimus Marokon ja Espanjan välillä 1988 paransi kuitenkin suhteita.
Vuonna 1998 espanjalaiset rakensivat kaupungin ympärille 20 kilometriä pitkän raja-aidan estämään laitonta maahanmuuttoa.
Väestö

Enemmistö asukkaista on espanjalaisia, mutta kaupungissa on kasvava marokkolainen arabivähemmistö sekä noin 800 juutalaista.
Vuonna 2019 kaupungin asukkaista muslimeja oli lähes 45 000, mikä tarkoittaa noin 52 prosenttia väkiluvusta. Suurin osa heistä on kansalaisuudeltaan espanjalaisia.
Talous

Melilla oli vapaasatama ennen liittymistään EU:hun.
Liikenne

Melillalla on lentoasema (IATA: MLN, OACI: GEML), josta lähtee lentoja muualle Espanjaan. Manner-Espanjaan on myös laivayhteys. Marokon puolelle pääsee rajanylityspaikkojen kautta.
Kuvia

Melilla
Melillan satama
Melillan vanhakaupunki
Melillan paikallishallinto
Melillan ja Marokon välinen raja-aita
Aiheesta muualla

Kuvia tai muita tiedostoja aiheesta Melilla Wikimedia Commonsissa
Melillan kaupungin verkkosivut
Espanjan alueet Pohjois-Afrikassa
Ceuta
Islas Chafarinas
Melilla
Peñón de Alhucemas
Peñón de Vélez de la Gomera
Melilla kartalla.
Tapani Valsta

Tapani Valsta esiintymässä Varkaudessa vuonna 1968.
Heikki Tapani Valsta (vuoteen 1935 Vallenius; 4. lokakuuta 1921 Ulvila – 21. huhtikuuta 2010 Helsinki) oli suomalainen pianisti ja urkuri.
Valsta suoritti Sibelius-Akatemiassa urkudiplomin vuonna 1946 Elis Mårtensonin johdolla ja pianodiplomin vuonna 1947 Ilmari Hannikaisen johdolla. Valsta piti ensikonserttinsa urkurina 1946 ja pianistina 1948. Kirkkomuusikon loppututkinnon hän suoritti Helsingin kirkkomusiikkiopistossa 1949. Vuonna 1946 hän voitti järjestyksessä toisen Maj Lind -pianokilpailun. Valsta täydensi opintojaan Ranskassa ja Itävallassa vuosina 1949, 1954, 1961 ja 1964. Radio-orkesterin pianistina hän toimi 1953–1959, minkä lisäksi hänet muistetaan monien laulusolistien säestäjänä. Hän esiintyi myös kamarimuusikkona, etenkin Arto Noraksen ja Seppo Tukiaisen kanssa.lähde?
Valsta oli Helsingin tuomiokirkkoseurakunnan ja sen edeltäjien Keski-Helsingin seurakunnan ja Suurkirkon seurakunnan urkurina vuodesta 1955 alkaen. Tämän ohella hän toimi Sibelius-Akatemian pianonsoiton opettajana 1959–1961, lehtorina 1961–1967 ja professorina 1967–1985, jolloin hän jäi eläkkeelle. Lisäksi hän toimi Suomen solistiyhdistyksen varapuheenjohtajana ja Helsingin Kanttori-urkuriyhdistyksen puheenjohtajana.lähde?
Director musices -arvonimi hänelle myönnettiin vuonna 1956.lähde?
Tapani Valstan veli oli sellisti Esko Valsta.lähde?
Aiheesta muualla

Rahkonen, Margit: / Valsta, Tapani (1921–2010). Kansallisbiografia-verkkojulkaisu. 30.3.2021. Helsinki:  Suomalaisen Kirjallisuuden Seura.
Valsta, Tapani hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Israel  Suomi (KANTO)  Yhdysvallat  Kroatia 
Taiteenala:  MusicBrainz 
Henkilöt:  Elonet  Kansallisbiografia  Uppslagsverket Finland
Guangxi

| Guangxi zhuang: Gvangjsih Bouxcuengh Swcigih kiin>  广西壮族自治区, Guǎngxī Zhuàngzú zìzhìqū |
| --- | --- |

 Guangxin (punaisella) sijainti Kiinan kartalla.
Valtio:   Kiina
Prefektuuritaso:  14 yksikköä
Piirikuntataso:  110 yksikköä
Hallinto:  
 – hallinnon tyyppi:  autonominen alue
 – hallinnollinen keskus:  Nanning
Pinta-ala  ():  220 400 km² (9.)
Väkiluku (2013)  ():  47 190 000 (11.)
 – väestötiheys:  214,1 as./km²
BKT (2013):  1 437,8 mrd. CNY (eli 2,3 % Kiinan BKT:stä)
 – asukasta kohti:  30 588 CNY, noin 3 664 EUR (73 % Kiinan keskiarvosta)
HDI (2010):  0,658
Symbolit:  
 – Kansallinen kirjaintunnus:  GX
Lyhenteet:  
 – ISO 3166:  CN-45
 
Guangxin kotisivut (kiinaksi)
Guangxi (zhuangiksi Gvangjsih, yksink.: 广西; perint.: 廣西; pinyin: Guǎngxī; Jyutping: Gwong2sai1) on Kiinan autonominen alue. Alueen lyhennenimi on Gui. Vanha suomalainen latinalaistus Kuangsi tai Kuangsin tšuangien autonominen alue. Kiinan autonomiset alueet ovat jotakin vähemmistökansallisuutta varten varattuja, Guangxi on varattu zhuangeille, minkä vuoksi alueen virallinen nimi on Guangxin zhuangien autonominen alue (zhuangiksi Gvangjsih Bouxcuengh Swcigih, yksink.: 广西壮族自治区; perint.: 廣西壯族自治區; pinyin: Guǎngxī Zhuàngzú zìzhìqū; Jyutping: Gwong2sai1 Zong3zuk6 zi6zi6keoi1). Myös nimeä Kwangsi-Chuang on käytetty.
Maantiede

Guangxi sijaitsee Kiinan eteläosissa. Sen naapurimaakunnat ovat Yunnan lännessä, Guizhou pohjoisessa, Hunan koillisessa ja Guangdong kaakossa. Lisäksi sen naapureita ovat Vietnam ja Beibulahti (Etelä-Kiinan meri) lounaassa.
Alueen merkittäviä kaupunkeja ovat Nanning, Beihai, Guilin ja Liuzhou.
Historia

Maakuntanimi on vuodelta 997, jolloin itäinen Guangdong ja läntinen Guangxi erotettiin hallinnollisesti toisistaan. Guangxi tulee sanoista guǎng ’laaja, suunnaton’ ja xī ’länsi’ eli maakuntanimen merkitys voisi olla ’läntiset laajuudet, suuret läntiset alueet’. Joskus alkuperäisestä parivaljakosta – Guangdong ja Guangxi – käytetään yhä ilmaisua kaksi Guangia (两广, liǎng guǎng).
Qing-dynastian aikana Quangxi tuli tunnetuksi sotaisuudestaan. Monet Taiping-kapinan johtajista olivat lähtöisin Guangxista ja Kiinan–Ranskan sodan aikana 1884–1885 niin sanotut mustat liput eli guangxilaistaustaiset asejoukot taistelivat ranskalaisia vastaan Indokiinassa. Kiinan tasavallan aikana Guangxia hallitsi paikallinen sotilaskomentaja Lu Rongting (1856–1927), joka ulotti valtansa myös Guangdongiin. Hänet syrjäyttivät kaksi nuorempaa sotilasta, Li Zongren (1890–1969) ja Bai Chongxi. Heistä tuli puolestaan Kuomintangin liittolaisia. Kiinan–Japanin sodassa Guangxi tuotti väestömääräänsä suhteutettuna muita Kiinan alueita enemmän sotilaita ja kärsi tämän seurauksena myös suurempia tappioita.Japanilaiset eivät saaneet miehitettyä aluetta kuin vasta lähellä sodan loppua vuonna 1944. Miehitys aiheutti suuria tuhoja ja esimerkiksi Guilinin kaupunki tuhottiin.
Kiinan sisällissodassa Bai ja Li ajautuivat erimielisyyksiin Tšiang Kai-šekin kanssa sodan johtamisesta ja vuoden 1949 lopulla Tšiang joutui eroamaan presidentin virastaan Lin korvatessa hänet. Kommunistien etenemisen takia Lin kausi jäi lyhyeksi ja hän pakeni lopulta Yhdysvaltoihin. Taakseen hän jätti satoja tuhansia sotilaita, jotka kävivät sissisotaa kommunisteja vastaan aina vuoteen 1953 saakka. Alueen hallitsemisen vaikeus saattoi osaltaan vaikuttaa siihen, että kommunistit perustivat vuonna 1958 Guangxin autonomisen alueen. Vietnamin sodan seurauksena alueelle muutti monia Vietnamissa asuneita etnisiä kiinalaisia pakolaisina. Myöhemmin Kiinan–Vietnamin sota käytiin vuonna 1979 Guangxin ja Vietnamin vastaisella rajalla. Guangxi on ollut pitkään naapuriaan Guangdongia köyhempi ja taloudelliset uudistukset vuodesta 1978 eteenpäin vaikuttivat hitaasti. Alue avattiin ulkomaisille sijoituksille vuonna 1984 ja sittemmin talouskasvun lähteitä on löytynyt esimerkiksi turismista Guilinissa ja kaupassa Vietnamiin sen rajalla.
Hallinnollinen jako

Guangxi jakautuu 14 prefektuuritason kaupunkiin. Prefektuuritason kaupungit jakautuvat edelleen 110 kaupunkipiiriin, piirikuntatason kaupunkiin, piirikuntaan tai autonomiseen piirikuntaan.
1. Baise
2. Hechi
3. Liuzhou
4. Guilin
5. Hezhou
6. Chongzuo
7. Nanning
8. Laibin
9. Guigang
10. Wuzhou
11. Fangchenggang
12. Qinzhou
13. Beihai
14. Yulin
Väestöryhmät

| Guangxin etniset ryhmät vuosien 2000 ja 2010 väestönlaskennoissa> .Etninen ryhmä | Guangxin etniset ryhmät vuosien 2000 ja 2010 väestönlaskennoissa> .2000 | Guangxin etniset ryhmät vuosien 2000 ja 2010 väestönlaskennoissa> .2010 |
| --- | --- | --- |
| Han-kiinalaiset | 27 024 974 | 28 916 096 |
| Zhuangit | 14 207 143 | 14 448 422 |
| Yaot | 1 471 946 | 1 493 530 |
| Miaot | 462 956 | 475 492 |
| Dongit | 303 139 | 305 565 |
| Mulamit | 170 225 | 172 305 |
| Maonanit | 73 578 | 65 587 |
| Hui-kiinalaiset | 32 512 | 32 319 |
| Buyit | 20 826 | 20 072 |
| Jingit | 20 123 | 23 283 |
| Suit | 15 476 | 13 559 |
Vuoden 2013 arvion mukaan Guangxissa asui noin 47 190 000 henkilöä. Edellisessä virallisessa väestönlaskennassa vuonna 2010 Guangxissa oli 46 023 761 asukasta. Alueen suurin etninen ryhmä ovat han-kiinalaiset. Suurin vähemmistö zhuangit ja pienempiä vähemmistöjä ovat esimerkiksi yaot, miaot, dongit ja gelaot.
Talous

Vuonna 2013 Guangxin autonomisen alueen osuus Kiinan bruttokansantuotteesta (BKT) oli 2,3 prosenttia (1 437,8 mrd. Kiinan yuania (CNY) eli noin 172,1 mrd euroa). Kutakin autonomisen alueen asukasta kohden kansantuotetta kertyi 30 588 CNY eli 3 664 EUR. Taso on 73 % Kiinan keskiarvosta.
Talous > Turismi

Guangxin merkittävin turistinähtävyys on Guilin, kaupunki joka on kuuluisa upeasta sijainnistaan Lijoella karujen karstihuippujen keskellä. Ulkomaalaiset, varsinkin retkeilijät, suosivat samankaltaisessa maastossa sijaitsevaa läheistä Yangshuon kaupunkia.
Turisteja kiinnostavat myös Guangxin etniset vähemmistöt, kuten zhuang-kansa ja dong-kansa.lähde? Esimerkiksi autonomisen alueen pohjoisosissa, Guizhoun rajan lähellä, viljellään riisiä porrastetulla menetelmällä. Näitä viljelmiä väitetään maailman jyrkimmiksi.lähde?
Pengerrettyjä riisipeltoja Longshengissa.
Guilinin Shanhujärven pagodit kuulle ja auringolle.
Turistiristeilyä Lijoella.
Bambulautat Yulongjoen illassa.
Aiheesta muualla

Wikimedia Commonsissa on kuvia tai muita tiedostoja aiheesta .
TravelChinaGuide.com: Guangxi Travel Guide (englanniksi)
ChinaToday.com: China City and Province: Guangxi (englanniksi)
ChinaHighlights.com: Guangxi Maps (englanniksi)
| n k  Kiinan alueellinen hallinto |
| --- | --- |
Maakunnat:  Anhui  Fujian  Gansu  Guangdong  Guizhou  Hainan  Hebei  Heilongjiang  Henan  Hubei  Hunan  Jiangsu  Jiangxi  Jilin  Liaoning  Qinghai  Shaanxi  Shandong  Shanxi  Sichuan  Yunnan  Zhejiang 
Itsehallinnolliset alueet:  Guangxi  Ningxia  Sisä-Mongolia  Tiibet  Xinjiang 
Itsehallinnolliset kunnat:  Chongqing  Peking  Shanghai  Tianjin 
Erityishallintoalueet:  Hongkong  Macao 
Nanningin miljoonakaupungin kerrostaloja.
Guangxin prefektuurit
Zhuangeja sokerijuurikkaiden sadonkorjuussa.
Johannes Lahtela

Johannes Lahtela "Vikings" -sarjan kuvauksissa Irlannissa 2015
Johannes Lahtela (s. 1975 Helsinki)lähde? on suomalainen kirjailija, näyttelijä ja entinen ortodoksipappi.
Ura

Lahtela valmistui Teatterikorkeakoulusta vuonna 2001 teatteritaiteen maisteriksi ja on näytellyt muun muassa Vaasan ja Seinäjoen kaupunginteattereissa. Merkittävimmät teatteriroolit ovat Macbethin rooli näytelmässä Macbeth (ohj. Jotaarkka Pennanen, Vaasan kaupunginteatteri) sekä Alan Strangin rooli näytelmässä Equus (ohj. Kaija Viinikainen, Vaasan kaupunginteatteri). Hän on tehnyt myös TV-, elokuva- ja radiorooleja, joista merkittävimmät ovat Simpan rooli TV-lyhytelokuvassa Lapinpoika  (ohj. Joona Tena, YLE 1999) ja runomonologin Pohjakosketus TV-taltiointi.
Lahtela on erikoistunut runomonologeihin. Pohjakosketus (Pentti Saaritsan runoista) voitti vuonna 2002 Pieksämäen Teatterimaraton -monologikilpailun jaTiarnia (Pentti Saarikosken runoista) voitti vuonna 2003 Lahden runomaratonin.
Johannes Lahtela palkittiin vuonna 2003 Tarmo Manni -stipendillä ansioituneesta näyttelijäntyöstä.
Vuonna 2009 hän perusti Esiintymistaidon Akatemia Oy:n yhdessä pedagogi Ilkka Tyynelän kanssa, mutta ei toimi enää yrityksessä.
Ensimmäisenä suomalaisena teatterintekijänä Lahtela esiintyi Armenian Jerevanissa kansainvälisellä Highfest-teatterifestivaalilla vuonna 2014. Festivaaliesitys oli Pentti Saaritsan runoista koottu monologi, joka tekstitettiin venäjäksi.
Johannes Lahtela vihittiin ortodoksisen kirkon papiksi oman toimen ohelle vuonna 2017, mutta hän luopui pappeudesta vuonna 2022 avioeronsa vuoksi. Lahtelalla on myös ortodoksisen teologian maisterin tutkinto. Pro gradun Lahtela teki aiheesta alkoholismi hengellisenä sairautena.
Lahtela oli Suomen Keskustan Uudenmaan vaalipiirin ehdokas vuoden 2023 eduskuntavaaleissa mutta ei tullut valituksi. Vuoden 2025 kuntavaaleissa hän on Keskustan ehdokas Helsingissä.
Lahtela on julkaissut neljä kirjaa (Otava, Tammi), ja hänen esikoisteoksensa oli Samuli Edelmannin alkoholismikuvaus Samuli. Pimeydestä valoon (Otava 2021). Keväästä 2024 alkaen hän on toiminut viestintätoimisto Kreab Helsingin vuorovaikutusjohtajana. Tuorein kirja on Yksinäisen miehen poika (Tammi 2024).
Yksityiselämä

Johannes Lahtela oli naimisissa näyttelijä Anna-Leena Sipilän kanssa. He avioituivat vuonna 2004. Lahtela haki Sipilästä avioeroa vuonna 2022, mutta perui erohakemuksensa myöhemmin samana vuonna.  Heillä on yksi lapsi. Pari kuitenkin erosi lopullisesti vuoden 2023 marraskuussa. Lahtelan vanhemmat ovat kirjailija Markku Lahtela ja keramiikkataiteilija Marjatta Lahtela. Hänen isoisänsä oli Olavi Lahtela, isoäitinsä kirjailija Kyllikki Kallas ja isoisän isä kansanedustaja Matti Lahtela.
Teokset

Samuli. Pimeydestä valoon.  Helsinki:  Otava, 2021.  ISBN 978-951-138-163-1
Pää pilvissä, kiviä kengissä. Pyhiinvaelluksia saunoista luostareihin.  (Tekijöinä Annina Holmberg ja Johannes Lahtela. Kuvitus Pia Aho)  Helsinki:  Otava, 2022.  ISBN 978-951-139-352-8
Redrama. Liekeistä luovuuteen.  Helsinki:  Otava, 2022.  ISBN 978-951-139-146-3
Yksinäisen miehen poika.  Helsinki:  Tammi, 2024.  ISBN 9789520442682
Aiheesta muualla

Johannes Lahtela Elonetissä.
Johannes Lahtela Internet Movie Databasessa. (englanniksi)
Johannes Lahtela Flinkkilän vieraana, YLE Areena
HS: Yksinäisen miehen poika
| --- | --- |
Auktoriteettitunnisteet: Henkilöt :  Elonet
Kari J. Eskola

| Kari J>  Eskola.Henkilötiedot |
| --- | --- |
Syntynyt: 1963
Kansalaisuus:  Suomi
Ammatti:  teoreettisen fysiikan professori
Koulutus ja ura
Tutkinnot:  Helsingin yliopisto (FT 1991)
Instituutti:  Jyväskylän yliopisto
Tutkimusalue:  Suurienergiaisten raskasionitörmäysten teoria; alkeishiukkasten ja kvarkkigluoniplasman syntytavat
Aiheesta muualla
Kotisivu
Kari Juhani Eskola (s. 1963) on suomalainen fyysikko ja Jyväskylän yliopiston teoreettisen fysiikan professori.
Eskolan teoreettisen hiukkasfysiikan alaan kuuluva englanninkielinen väitöskirjatyö Helsingin yliopistolle (1991) oli otsikoitu Quark and gluon production in ultrarelativistic heavy ion collisions.
Professori Eskola on ollut Suomalaisen Tiedeakatemian jäsen vuodesta 2013.
Aiheesta muualla

Google Scholar -haku "Kari J. Eskola" (englanniksi) (scholar.google.com)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Israel  Suomi (KANTO)  Yhdysvallat 
Tieteilijät:  ORCID